Nariadenie komisie (ES) č. 384/2003
z 26. februára 2003,
ktorým sa mení a dopĺňa nariadenie Rady (ES) č. 32/2000 s cieľom brať do úvahy nariadenie Komisie (ES) č. 1832/2002, ktoré mení a dopĺňa prílohu I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú a poskytujú pre administratívu spoločenstva colné kvóty zakotvené vo Všeobecnej dohode o clách a obchode (GATT) a niektoré iné colné kvóty spoločenstva, ktorým sa zavádzajú podrobné pravidlá na úpravu týchto kvót a ktorým sa zrušuje nariadenie Rady (ES) č. 1808/95 [1], v znení nariadenia Komisie (ES) č. 811/2002 [2], najmä na jeho článok 9 ods. 1 písm. a),
keďže:
(1) nariadenie Komisie (ES) č. 1832/2002 z 1. augusta 2002,ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [3], zavádzajúcom oslobodenie od cla od 1. januára 2003 pre rum a tafiu. Colné kvóty otvorené pre tieto výrobky v prílohe I k nariadeniu (ES) č. 32/2000 sa preto stali zbytočným a musia byť uzavreté od 31. decembra 2002. Uvedená príloha musí byť preto zmenená a doplnená;
(2) prílohy I až IV k nariadeniu (ES) č. 32/2000 treba z dôvodu jasnosti nahradiť;
(3) toto nariadenie sa musí uplatňovať od dátumu nadobudnutia účinnosti nariadenia (ES) č. 1823/2002;
(4) keďže opatrenia uvedené v tomto nariadení sú v súlade so stanoviskom Výboru pre colný kódex,
PRIJALA TOTO NARIADENIE:
Článok 1
Prílohy I až IV k nariadeniu (ES) č. 32/2000 sú nahradené textom v prílohe k tomuto nariadeniu.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Bude sa uplatňovať od 1. januára 2003.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. februára 2003